b'\n_START_ARTICLE_\nEtru\xc5\xa1\xc4\x8dansko vazno slikarstvo\n_START_PARAGRAPH_\nEtru\xc5\xa1\xc4\x8dansko vazno slikarstvo je bilo izdelano med 7. in 4. stoletja pred na\xc5\xa1im \xc5\xa1tetjem in je glavni element etru\xc5\xa1\xc4\x8danske umetnosti. Nanj je mo\xc4\x8dno vplivalo gr\xc5\xa1ko vazno slikarstvo in sledila glavnim trendom v slogu tega obdobja. Poleg lastnih proizvajalcev so bili Etru\xc5\xa1\xc4\x8dani glavni izvozni trg gr\xc5\xa1ke keramike zunaj Gr\xc4\x8dije, nekateri gr\xc5\xa1ki slikarji pa so se verjetno preselili v Etrurijo, kjer so bogato okra\xc5\xa1evali vaze, standardni element grobnega inventarja.\n_START_SECTION_\n\xc4\x8crnofiguralno vazno slikarstvo\n_START_PARAGRAPH_\nLokalna proizvodnja etru\xc5\xa1\xc4\x8danskih vaz se je verjetno za\xc4\x8dela v 7. stoletju pred na\xc5\xa1im \xc5\xa1tetjem. Na za\xc4\x8detku so sledili primerom \xc4\x8drnifiguralnega slikarstva iz Korinta in vzhodne Gr\xc4\x8dije. Predpostavlja se, da so te zgodnje vaze v glavnem izdelovali priseljenci iz Gr\xc4\x8dije. Prvi ve\xc4\x8dji slog je bilo tako imenovano Pontsko vazno slikarstvo. Nastajalo je med 530 in 500 pr. n. \xc5\xa1t., znan umetnik je bil slikar Micali in njegova delavnica. V glavnem so izdelovali amfore, hidrije in vr\xc4\x8de. Upodabljali so komos, simpozij in \xc5\xbeivalske frize. Mitolo\xc5\xa1ki motivi se pojavljajo bolj redko, a so ustvarjeni z veliko skrbjo. V tem \xc4\x8dasu je etru\xc5\xa1\xc4\x8dansko vazno slikarstvo za\xc4\x8delo prevzemati vplive Ati\xc5\xa1kega vaznega slikarstva. \xc4\x8crnofiguralna tehnika se je kon\xc4\x8dala okoli 480 pr. n. \xc5\xa1t. V svoji zadnji fazi se je razvila te\xc5\xbenja k manierizmu in neurejenemu silhuetnemu slogu risanja.\n_START_SECTION_\nRde\xc4\x8defiguralno vazno slikarstvo\n_START_PARAGRAPH_\nPosnemanje rde\xc4\x8defiguralne tehnike se je v Etruriji razvilo \xc5\xa1ele okoli leta 490 pr. n. \xc5\xa1t., kar je bilo skoraj pol stoletja po tem, ko je bil slog izumljen v Gr\xc4\x8diji. Zgodnja proizvodnja je zaradi svoje razli\xc4\x8dne tehnike opisana kot psevdorde\xc4\x8defiguralni etru\xc5\xa1\xc4\x8danski slog vaznega slikarstva. Do konca 5. stoletja je bila prava metoda rde\xc4\x8defigugalne tehnike uvedena v Etrurijo. Po psevdo in pravi rde\xc4\x8defiguralni tehniki so bili prepoznani \xc5\xa1tevilni slikarji, delavnice in proizvodni centri. Vaze niso bile namenjene samo za lokalni trg, ampak so bile prodane na Malto, Kartagino, Rim in ob obali Ligurije.\n_START_SECTION_\nPsevdo red\xc4\x8defiguralno slikarstvo\n_START_PARAGRAPH_\nZgodnje posode tega sloga so samo imitirale rde\xc4\x8defiguralno tehniko. Tako kot pri nekaterih zgodnjih ati\xc5\xa1kih vazah je bilo to dose\xc5\xbeeno tako, da so celotno telo vaze pokrili s \xc4\x8drno teko\xc4\x8do zmesjo iz gline in / ali drugih materialov, suspendiranih v vodi, nato dodali na vrh figure z barvami, ki bi med peko oksidirale v rde\xc4\x8de ali bele tone. V pravi rde\xc4\x8defiguralni tehniki so rde\xc4\x8da obmo\xc4\x8dja ostala brez prekritja. Pri psevdo-rde\xc4\x8dih figurah so notranje podrobnosti izdelali z vrezovanjem, podobno kot obi\xc4\x8dajna praksa v \xc4\x8drnofiguralni tehniki, namesto da je naslikana, kot pri pravi rde\xc4\x8di figuri. Pomembni predstavniki tega sloga so bili slikar Praksij in drugi mojstri njegove delavnice, ki je deloval v Vulciju. Kljub ob\xc5\xa1irnemu poznavanju gr\xc5\xa1ke mitologije in ikonografije - ki ni vedno popolno izvedena - ni dokazov, da so bili ti mojstri gr\xc5\xa1ki priseljenci. Izjema je slikar Praksij: ker \xc5\xa1tiri njegove vaze nosijo naslikane napise v gr\xc5\xa1\xc4\x8dini, je morda gr\xc5\xa1kega izvora. _NEWLINE_V Etruriji psevdorde\xc4\x8defiguralen slog ni bil le zgodnji pojav, kot je bil v Atenah. \xc5\xa0e posebej v 4. stoletju pr. n. \xc5\xa1t. so bile nekatere delavnice specializirane za to tehniko, \xc4\x8deprav je bila prava rde\xc4\x8defiguralna tehnika isto\xc4\x8dasno \xc5\xbee mo\xc4\x8dno raz\xc5\xa1irjena v etru\xc5\xa1\xc4\x8danskih delavnicah. Primeri so delavnice skupine Sokra in skupine Fantom. Nekoliko starej\xc5\xa1a skupina Sokra je dajala prednost skodelicam z notranjimi podobami gr\xc5\xa1ke mitologije, v\xc4\x8dasih tudi z etru\xc5\xa1\xc4\x8danskimi motivi. Skupina Fantom je ve\xc4\x8dinoma slikala pokrite figure v kombinaciji z vzorci rastlin ali palmet. Delavnice obeh skupin naj bi bile locirane v Caere, Faleri in  Tarkviniji. Skupina Fantom je proizvajala svoje izdelke do za\xc4\x8detka 3. stoletja pred na\xc5\xa1im \xc5\xa1tetjem. Spreminjanje okusov pri kupcih je pomenilo konec ne le za pravo rde\xc4\x8defiguralno poslikavo, ampak tudi za ta slog.\n_START_SECTION_\nRde\xc4\x8defiguralno vazno slikarstvo\n_START_PARAGRAPH_\nLe proti koncu 5. stoletja je bila prava rde\xc4\x8defiguralna tehnika, s figurami rezerviranimi obmo\xc4\x8dji, ki so ostala v dejanski barvi gline, predstavljena Etrurijo. Prve tovrstne delavnice so se razvile v Vulciju in Faleriji, pa tudi v okolici. Prve delavnice so verjetno ustanovili ati\xc5\xa1ki mojstri, vendar pa zgodnje posode \xc5\xbee ka\xc5\xbeejo tudi vpliv ju\xc5\xbene Italije. Te delavnice so prevladovale na etru\xc5\xa1\xc4\x8danskem trgu do 4. stoletja pred na\xc5\xa1im \xc5\xa1tetjem. Velika in srednje velike posode, kot so kraterji in vr\xc4\x8di, so bile ve\xc4\x8dinoma okra\xc5\xa1ene z mitolo\xc5\xa1kimi prizori. Stoletje prej je proizvodnja v Faleriji za\xc4\x8dela presegati koli\xc4\x8dino v Vulciju. Razvili so se novi centri proizvodnje v Chiusiju in Orvietu. Chiusi je postal \xc5\xa1e posebej pomemben v skupini Tondo, ki je izdelovana kupe za pitje s prete\xc5\xbeno dionizijevimi motivi v notranjosti. V drugi polovici stoletja se je proizvodnja preselila v Volterro. Tukaj so izdelovali \xc5\xa1e posebej dolo\xc4\x8deno vrsto kraterjev, kelebe, poslikane zelo podrobno._NEWLINE_V drugi polovici 4. stoletja pr. n. \xc5\xa1t. so mitolo\xc5\xa1ke teme izginile iz repertoarja etru\xc5\xa1\xc4\x8danskih slikarjev. Zamenjale so jih \xc5\xbeenske glave in figuralne upodobitve najve\xc4\x8d dveh oseb. Namesto tega so bile oblike vaz ve\xc4\x8dinoma prekrite z okrasnimi in cvetli\xc4\x8dnimi motivi. Ve\xc4\x8dje kompozicije so bile le izjema, kot je amazonomahija na kraterju, ki ga je izdelal slikar Haag iz skupine Funnel. \xc5\xa0e vedno znatna, je proizvodnja v Falerii izgubila prevladujo\xc4\x8do vlogo proti novoustanovljenemu proizvodnemu centru v Caereju. Te delavnice so verjetno ustanovili mojstri iz Falerija; kljub pomanjkanju posebne tradicije, so postale glavno sredi\xc5\xa1\xc4\x8de proizvodnje rde\xc4\x8defiguralnih vaz v Etruriji. Standardni repertoar so bile preprosto pobarvani oinochoi, lekiti in \xc4\x8da\xc5\xa1e za pitje (npr. Skupina Torcop) in majhni pladnji (skupina Genucuilia). Do konca 4. stoletja je sprememba okusov potro\xc5\xa1nikov ozna\xc4\x8dila konec proizvodnje rde\xc4\x8defiguralno poslikanih vaz v Etruriji.'